ZÁHREB.
Prokurátor mesta Rijeka vzniesol voči Vjekoslavovi Vukovičovi obvinenia z "účasti na poskytnutí zariadení určených na kriminálny čin". Zbrane a výbušniny mali byť minulý rok použité pri bombovom automobilovom útoku, ktorému však polícia zabránila. Pri odpálení auta chceli zabiť dvoch lídrov znepriatelenej zločineckej organizácie. Informovala o tom hovorkyňa rijeckého súdu Sandra Juranovičová. Vukovičovi podľa nej hrozia tri roky väzenia.
Vukoviča, šéfa oddelenia bosnianskeho ministerstva bezpečnosti na boj s organizovaným zločinom a terorizmom, zatkli v Rijeke minulý týždeň. V októbri 2008 zadržala polícia dvoch mužov, ktorý si vraždu objednali. Jeden z nich identifikoval Vukoviča ako osobu, ktorá na zločin poskytla zbrane a